Арадио
Раионк аԥсҭазаараҟынтә: Черқьезиа Очамчыра араион иаиуз атрактор ҿыц иазкны
Очамчыра араион ақыҭанхамҩатә ҟәша иаиуит атрактор ҿыц. Арныҟәцаҩ Едик Черқьезиа арадио Sputnik аефир аҿы еиҭеиҳәеит атехника ҿыц араион аҿы русура акыр ишацхраауа.
"Атрактор ҳазыԥшижьҭеи ԥыҭк ҵуеит. Атрактор аӡышьҭрақәа ажразы ихәарҭоуп, аргыларатә гәамсам ақәгараҿгьы даара иманшәалоуп . Уаанӡа азауадқәа ирымаз рхатәы тракторқәа рыла иҳацхраауан, аха ҳара ҳтәы анҳау ишаҳҭаху аус аҳаруеит", - еиҭеиҳәеит Черқьезиа.
Черқьезиа иажәақәа рыла, атрактор иаҳа мҽхакы ҭбаала рхы иадырхәарц иаҭаху амаругақәа аархәеит, урҭ иаарласны Аԥсныҟа иааргараны иҟоуп.